

ที่ มท ๐๘19.2/ว

ถึง สำนักงานส่งเสริมการปกครองท้องถิ่นจังหวัด ทุกจังหวัด (ยกเว้นจังหวัดสุพรรณบุรี)

 ด้วยกรมส่งเสริมการปกครองท้องถิ่นได้ตอบข้อหารือจังหวัดสุพรรณบุรีในประเด็น ตามที่มีประกาศคณะกรรมการการกระจายอำนาจให้แก่องค์กรปกครองส่วนท้องถิ่น เรื่อง หลักเกณฑ์และขั้นตอน
การถ่ายโอนภารกิจสถานีอนามัยเฉลิมพระเกียรติ ๖0 พรรษา นวมินทราชินี และโรงพยาบาลส่งเสริมสุขภาพตำบลให้แก่องค์การบริหารส่วนจังหวัด ลงวันที่ ๕ ตุลาคม พ.ศ. ๒๕๖๔ ประกาศในราชกิจจานุเบกษา วันที่
๑๙ ตุลาคม ๒๕๖4 ขณะนี้การถ่ายโอนภารกิจดังกล่าวดำเนินการมา ๓ เดือนแล้ว แต่ยังมีปัญหาอุปสรรคต่าง ๆ
ที่ทำให้การดำเนินงานของสถานีอนามัยเฉลิมพระเกียรติ ๖0 พรรษา นวมินทราชินี และโรงพยาบาลส่งเสริม
สุขภาพตำบล ยังขัดข้องอยู่บ้าง จึงขอนำเสนอปัญหาอุปสรรคหลังการถ่ายโอนภารกิจ สถานีอนามัย
เฉลิมพระเกียรติ ๖0 พรรษา นวมินทราชินี และโรงพยาบาลส่งเสริมสุขภาพตำบลให้องค์การบริหาร
ส่วนจังหวัด เพื่อให้ปลัดกระทรวงมหาดไทยได้รับทราบและสั่งการให้ส่วนราชการที่เกี่ยวข้องดำเนินการแก้ไขปัญหา

 กรมส่งเสริมการปกครองท้องถิ่นพิจารณาแล้วเห็นว่า ประเด็นการหารือดังกล่าวจะเป็นประโยชน์ต่อองค์กรปกครองส่วนท้องถิ่นอื่นด้วย จึงขอความร่วมมือจังหวัดประชาสัมพันธ์ผลการหารือดังกล่าว
ให้องค์กรปกครองส่วนท้องถิ่นที่รับการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี
และโรงพยาบาลส่งเสริมสุขภาพตำบลทราบ และถือเป็นแนวทางปฏิบัติต่อไป ทั้งนี้ สามารถดาวน์โหลดเอกสารสิ่งที่ส่งมาด้วยได้ที่เว็บไซต์ <https://bit.ly/3SWDlEM> หรือ QR code ท้ายหนังสือฉบับนี้

 กรมส่งเสริมการปกครองท้องถิ่น

 มีนาคม 2566



กองสาธารณสุขท้องถิ่น

กลุ่มงานส่งเสริมสุขภาพ

โทร. ๐๒ 241 7225/08 1174 3738

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวภัชร์จิรัสม์ ธัชเมฆรัตน์/นายพีระพงษ์ รอดจินดา

หน.กง.สส. .........................

จนท. ..................................

หน.กง.สส. ..........................

จนท. ...................................